**PERIODISK EMNERAPPORT for LING1100, høst 2013**

**Pensum:** Pensumlitteraturen besto av bøkene *Doing Pragmatics* av Peter Grundy og *Semantics* av John Saeed. Det samme pensumet har også vært lagt opp i 2012 og 2011, og ser ut til å ha blitt funnet velfungerende for emnet av tidligere fagansvarlige. (Jeg har sjøl ikke bidratt til å legge opp pensumlitteratur for dette semesteret.)

**Undervisningsform:** Undervisninga har tatt form av forelesninger gjennom hele semesteret, med enten èn eller to dobbelttimer i uka. Oppmøtet har vært godt gjennom hele semesteret. Det blei gitt en obligatorisk heimeoppgave midtveis i semesteret, med ganske lite frafall.

**Ressurser og infrastruktur:** Jeg har kun brukt «gammeldags» undervisningsformat, med rein klasseromsundervisning. Jeg brukte ingen PowerPoint-presentasjoner eller digitale forelesningsnotater, all forelesning skjedde muntlig og med bruk av tavle.

**Eksamen:** Det blei gitt èn skoleeksamen. Den besto av et oppgavesett på 5 oppgaver, hvor alle var ment å besvares.

**Gir læringsutbytteformuleringene i emnebeskrivelsen en god beskrivelse av hva studentene skal kunne etter eksamen?** Ja, det vil jeg definitivt si.

**Karakterer, frafall og klager:** 43 personer var oppmeldt til eksamen, hvorav 40 møtte (det gir en oppmøteprosent på 93). 38 personer besto eksamen (det gir en prosent på 88 av alle oppmøtte, og 95 av alle oppmeldte). 2 personer fikk strykkarakter (det gir en prosent på 5). Gjennomsnittskarakter var C.  
 Antall A: 2 Antall B: 13 Antall C: 15 Antall D: 7 Antall E: 1 Antall F: 2 Det kom ikke inn noen klager på eksamenskarakterer eller obligresultater. En kandidat med karakteren B på eksamen ønska å få en begrunnelse for sin karakter.

**Tilbakemeldinger fra studenter og andre:** Jeg har ikke fått noen spesifikke tilbakemeldinger i løpet av, eller etter semesteret, bortsett fra noen kommentarer om pensumlitteraturen (se nedenfor).

**Endringer siden forrige evaluering:** Jeg har ikke utført noen endringer av undervisning eller liknende.

**Forslag til forbedringer:** Både jeg og studentene var lett misfornøyd med boka *Doing Pragmatics* av Peter Grundy. Boka formidler stoffet på en nokså svevende og lite konkret måte, og ofte blei pragmatikkpensumet formidla bedre gjennom korresponderende kapitler i den andre pensumboka. Jeg vil foreslå å finne en bedre kilde til pragmatikkdelen av faget.

Faglærer: Pål Kristian Eriksen. (Andreas Sveen vikarierte for meg i de to første ukene av semesteret.)